
Von Chriſtian Spanner⸗Hanſen ſind die vom Radioliebling 


Ober⸗Regiſſeur Karl Kneidinger im Radio zum Vortrag ge- = 
brachten Gedichte, u. zw. „Aollahaond von Laond“, Dialektgedichte a 
(Preis 1 Schilling) und „Allerhand Freiheits- und andere Gedichte“ a 


(Preis 1 Schilling) im Druck erſchienen. Aber nicht nur dem aus⸗ 
gezeichneten Vortragskünſtler, ſondern auch dem Darſteller und 
Regiſſeur K. Kneidinger hat Spanner-Hanſen reichliche Erfolge zu 

danken. Vielen Beifall ernteten mit Spanner-Hanſens Gedichte u. a. | 
die Schauſpieler Hans Kretſchmar, Max Luſtig, Fritz Schiller und 
Schriftſteller Anton Tſchudi. 


Ferner ſind von Spanner-Hanſen im Druck erſchienen: 


„Der Kampf ums Recht“ 


Volksſchauſpiel in vier Aufzügen. (Wurde im Jahre 1892 von 
Burgſchauſpielern im Carltheater aufgeführt.) 


„Der Urlauber“ 
Ländliches Charakterbild in einem Aufzug. 


„Ubereilt“ 


Volksſtück in einem Akt. 


„Alkoholteufel“ 


Volksdrama in einem Akt. 


„Die Wellendorfer“ 
Vergriffen. 


„Um a Buſſerl“ 


Vergriffen. 


Demnächſt erſcheint die von Meiſter Karl Kneidinger im Wiener 
Radio vorgetragene Alt-Wiener Geſchichte „Sei' ſchönſte Fuhr“ 
und andere Erzählungen von Chr. Spanner-Hanſen in meinem 
Verlag. 


L. Kutſchera, Wien, VII. 
Neubaugaſſe 29. 


Bühnen uſw. gegenüber Manufkript. 
Alle Rechte vorbehalten. 


Literaturhiſtoriker Univ. Doz. Regierungsrat Prof. Dr. Johann 
Willibald Nagl, Präſident des Reichsbundes deutſcher Mundart— 
dichter etc.: 


„Das einaktige Volksſtück ‚Schanddirn‘ von Spanner- 
Hanſen, zeigt bei größter Einfachheit des Aufbaues eine 
überraſchende Wirkung im Abſchluß der Handlung: Packend, 
überzeugend. Die Charaktere ſind in kräftigen Strichen, klar 
durchgeführt und von beſonderem Reiz iſt die muſikaliſche 
Anlage des Einakters, der die eingelegten volkstümlichen 
Weiſen zur Geltung verhelfen. 


Wien, den 6. Februar 1918. 


Dr. Johann Willibald Nagl. 


Berfonen: 


. | Der Berger-Wirt 2 
85 5 Reſi, ſein Weib DR 
8 Burgl, beider Tochter 8 5 
5 5 Kaſpar, Gemeindediener 
ARE. Der Kohlenbrenner-Seppl % 
a | Der Zithernſpieler⸗-Maxl x 3 
5 Burſchen und DirndIn. % 


Spielt in Bergers Wirtshaus. — Zeit: Gegenwart. 


Bern 


Eine Wirkshausſtube. Rechts, links und in der Mitte je eine Tür. 
Tiſche, Stühle uſw. 


1. Szene. 


Der Berger-Wirkt machk ſich zu ſchaffen. 


Der Zitherjpieler- Marl jhlägt 


die Zither. Seppl, Burſchen und Dirndln fanzen und fingen. Der Kaſpar 
ſitzt im Hintergrund bei einem Glas Bier. Lebhafte Bewegung und 
ausgelaſſene Heiterkeit. 


Maxl: (ſingt) Dar Wirt da, dar Wirt da — 

Macht ſölba ſein Wein, 

Er waxt drunt im Kölla, 
D'r ſoll recht guat ſei, 

A wengal an Eſſi, 

Bleizucka dazua — 

Davo ſaufſt zwoa Lita 

Und leb'nslang haſt gnua! 


Chor: Dralala dralala 
Halodrioh! 
Dralala dralala 
Hopsdodaroh! 

Marl: Dar Pfarra, dar Pfarra, 


Dar kreuzbrave Mao! 
Der predigt moralisch, 
So guat als er kao, 
Do 's Fenſtaln beim Dirndal 
Dös laſſ' mar g'wiß net — 
Dageg'n kao nichts machen, 
In Pforra ſei G'red! 
Chor: Dralala etc. (wie oben) 
Marl: Sag' Wachta, ſag' Wachta! 
Was machſt denn Du da? 
Wann vana was g'ſtohl'n hat, 
So fahrt ar do ao. 
Drum Wachta! — Drum Wachta! 
Bleib’ liaba ſchö' z' Haus — 
Geh, leg di in 's Bett 
Und ſchlaf Di guat aus. 
Chor: Dralala etc. (wie oben) 


Seppl: (zu Berger) No, was ſagſt denn Du dazua, daß ma 
af Di und Dein Wein ſo Spottliadeln ſingt? 

Berger: Dös kao mar nit ſchaden. 

Seppl: Das woaß i grad nit, ob ſo a Liad af an pantſchten 


Wei nit van Wirt ſchaden kao. 


Berger: G'wiß nit, 's is do nit ernſtli gmoant, denn 
ſunſt möchts nit mein Wein ums ſchware Göld ſaufen. (Gelächter 


und Zuſtimmung.) 


Maxl: Dar Bergerwirt laßt ſi nit ſo leicht obibiag'n, und 


recht hat ar. (Zuſtimmung.) 


Seppl: (zu Kaſpar) Aba Du, als Gmoawachta, därfſt as nr 
nit biaten laſſen, daß' af Di Trutzliadln ſingan — ſunſt valierſt DR: 
in ganzen Reſpekt bei dö Leut'. 

Kaſpar: (ein Hiebe giü riger A was! J wir mi für dö 
paar lumpigen Kronen, dö i 's ganze Jahr kriag, nit a no mit 
dö Leut' h'rumſtreiten. 

Seppl: Do zum Ge'ſpött därfſt Di nit hergeb'n. 

aſpar: Was ſoll i denn a dageg'n tuan? 

Seppl: Biſt mar a ſchöne Obrigkeit, wannſt Di ſölm nit 
amol z' Wehr ſetzen kannſt. 

Kaſpar: Woaßt, wenn ma ſi blind und taub ſtöllt, kummt 
ma am beſten draus. 

Seppl: (ſpöttiſch) Aa mit dö Gauna. 

Kaſpar: Dös is Hauptſach', daß ma ſi mit dö guat abfind't, 
denn dö ſoan für van Wachta am g’fährlichiten. 

Seppl: Du biſt aba bana. 

Marl: (tritt zu Kaſpar) No — Kaſpar — wie g'fallt Dar 
7 5 15 Trutzliadl af Di? 

aſpar: Weil i woaß, daß 's vo Dir is, tua i 's fei lob'n. 

8 (lachend) Du biſt aba a G'hauta. 

Seppl: No und ob! 

19 (zu Maxl) Aba vül Ehr' wirſt damit nit aufheb'n 
— Maxl 

Marl: (ſtutzt) Wia moanſt dös? 

Kaſpar: J moan halt — daß ma jo van alten Haſcha, der 
Neamd was in Weg legt, fei friedli ſeina Weg geh'n laſſen ſollt'! 
(Zuſtimmung.) 

Marl: 's war ja gar nit jo ſchlimm g'moant. 

Kaſpar: Woaß eh, Maxl — z'letzt biſt do a guata Kerl. 

Maxl: He! Wirt! Oan Doppellita für mi und in Kaſpar. 

Seppl: (aufdringlich) J därf do aa mitſaufen? 

Marl: Freili! Du muaßt jao überall Dei Naſ'n h'reinſteck'n. 
(Gelächter.) 

Seppl: (wichtig machend) Kummt's, ſetz' mar uns z'ſamma. 

Marl: Haft leicht was zan dazöhl'n? 

Seppl: No — und ob! (Seppl, Maxl, Kaspar und einige 
Burſchen ſetzen ſich an einem Tiſch zuſammen.) J ſag' Eng was 
ganz b'ſundas. 

Maxl: Was denn? 

Seppl: A Neuigkeit, daß Eng d' Aug'n übergeh'n werd'n. 

Marl: Haft g'wiß wieda wo a Schweinerei z' G'hör kriagt 
— Seppl? a 

Seppl: No, und was für oane. 

Marl: Dis is ja Dei größte Freud’, wannſt mit Dein, 
Saurüſſel recht im Dreck h'rumſtian kannſt. 

Seppl (ſcharf) Marl! Mir ſcheint's, Du wüllſt mit mir a 
Kirtaraferei bafanga!? 

Marl: (mit Humor) Fallt mir gar nit ei. Bi heunt gar 
nit dazua g'ſtimmt, van dö Zähnt einz'hau'n. 

Kaſpar: (Einwurf, lachend) Dös macht ar guat. 

Seppl: (herausfordernd) Ja — aba wannſt wollt'ſt? 

Maxl: Do ſuachat i mar ſcho van andan aus, als wia Di. 
(Gelächter.) 

Seppl: (aufbrauſend — vom Stuhl aufjpringend) Marl! 
Dös is? — 

Marl, (drückt Seppl auf ſeinen Sitz zurück) Dös is gar nix. 
Vazöhl lieba Deine Saug'ſchichten. (Gelächter. ) 

Seppl: Aba — 

Maxl: Koane „Aba“ mehr. 

Seppl: So paßt's guat af. — Wir i 1 in dar Stadt 
gwen bi, han i van vo dö Komödiſpüla troffen — mit dö d' Burgl 
durchganga is. (Berger ſchrickt zuſammen.) 

Marl: Halt aa nach ihr g'fragt? 

Seppl: Na — nit wir gi nach ihr g'fragt hab'n! 

Kaſpar: Dös kao ma ſi denken. 

Maxl: Und was haſt vo ihr dafahr'n? 

Seppl: J ſag Eng — Ge'ſchichten, daß drüba nit kloagroß 
d' Augen aufreiß'n werd'n. 

Kaſpar: Was D' nit ſagſt — 

Marl: Was für G'ſchichten? Verzähl's nur — 

Berger: (geht auf Seppl zu) J moan, 's war weit beſſer, 
Du b’haltaft Dar Deine G'ſchichten ei Dir, als daß D' mit 
Deine giftign Reden d' ganze Wölt ausrichten tuaſt. (Einige 
Zuſtimmung.) 

Seppl J vazöhl nur d' ledi Wahrheit. 

Maxl: Aba aa d' Wahrheit kao ſi wia 's Gift eifreſſen 
und Unheil ſtiften. 

Seppl: Dann kao ma aba nix dageg'n mach'n. 

Berger: Als wia 's Maul halten, was Dar am beſten 
aoſtund'. Du hätt'ſt as am wenigſten nöti, üba and're Leut' Dei 
Maul ausz'laar'n 

Seppl: (aufbrauſend) Berger! Dös is! 

Maxl: (darf) Irzt gibſt van Fried — Seppl! Sunſt kriagſt 

a 's mit mir z' tuan. 
Kaſpar: Geht's — laßt's dös! 0 liaba, ſeid's luſti 


und teit's Eng nit unöti Weiſ' d' Kirtaſtimmung vaderb'n. (Zur 


ſtimmung. Wirt ab.) 

Marl: Freili! Haft Recht! Laſſ' mar uns zweng der Burgl 
nit aa no d' Kirtaſtimmung vaderb'n. 

Seppl: Eigantli habt's eh Recht. Stund ſi nit davur, daß 
mar uns z'weg'n jo bana, wia u d' Burgl is, no h'rumſtreiten möcht. 

Marl: Siachſt — dös hör' i gern. 

Kaſpar: Freili — ſingt's, tanzt's, ſauft's, und laßt unſan 
liaben Herrgott ban guaten Mao ſei. 

Marl: Recht hat dar Kaſpar! (Zuſtimmung) Zan Trübjal 
blaſen hab'n mar ſunſt eh mehr als gnua Gl'legenheit. 
Seppl: An van Kirta muaß ma aba luſti ſei! 
Kaſpar: (in die Hände klatſchend) Recht ſo! Geh' Maxl, 
Sing oans — daß uns ums Herz a wengal ſwarm wird. 
Maxl: Meintsweg'n! (Schlägt die Zither und ſingt:) 
A luſtiga Walza, 
A Buſſal mit'n Schnalza, 
Dan Wei, dan recht reſchen, 
Oan Buam, dan recht feſchen, 
Voll Kern und voll Schneid — 
Is den Deandaln eah Freud'! * 
Drum ſteht's um uns nit g’föhlt 
Af dera ſchöna Wölt. 
Chor: 
Drum ſteht's um uns (mi) nit g'föhlt 
Af dera ſchöna Wölt. 
Einige Dirndln: (fingen) 
Hab'n ſchneeweiße Zahndal, 
A lüftiges G'wandal — 
Mir könnan guat ſinga, 
Wia d' Gamſaln h'rumſpringa — 
Hab'n Aeugaln wia d' Stern, 
Dös ſehg'n d' Büabaln gern. 
D'rum ſteht's um uns nit g''föhlt 
Af dera groß'n Wölt. 
Chor: 4 
D'rum ſteht's um uns (eah) nit g’föhlt 
Af dera groß'n Wölt. 
Luſtige Buama (Dirndaln) hat jeda Menſch gern, 
Tanzen und Singen därf koans uns vawehr'n. 
D' Jugend, dö g'niaß mar, dö herrliche Zeit — | 
Tanzen und jingen, jo lang's uns no g'freut. | 
Burſche: Kummt's, geh'n mar af d' Kegelbahn! (Mehrere 
Burſchen gehen links, Berger rechts ab.) 


2. Szene. 


Maxl, Seppl, Kaſpar und einige Burſchen ſetzen ſich 
zuſammen an einen Tiſch. 


Seppl: Weil dar Alte grad nit da is, jo wüll i Eng's do | 
vazöhl'n, was i üba d' Burgl g'hört hab'. 

Marl: 's druckt Di halt do, was bei Dir z' b'halt'n? N 

Seppl: A na — aba — 

Kaſpar: Nur auſſa mit Deine Neuikeiten! 

Maxl: Sunſt kannſt d' heunt Nacht nit ſchlafen. 

Kaſpar: 's is eh ſo — 

Seppl: Wann's a ſo red's, ſo vazöhl i Eng gar nichts 

Kaſpar: Dös glaubſt do ſölm nit, daß D' a G'hoamnis 
üba d' Nacht bei Dir b'halten kannſt. 

Marl: A ja! — Der Seppl kao ſcho a G'hoamnis bei eahm 
b'halten. 

Kaſpar: Moanſt wirkli? — 

Marl: A G'hoamnis, dos eahm ſölm a G'hoamnis is. (Ge— 
lächter.) 

Sepp: (ärgerlich, will gehen) Irzt könnt's mi aba gern hab'n. 

Maxl: Aba Seppl! — Bleib do — 

Seppl: J laß’ mi vo Eng nit frozzeln — 

Maxl: Aba geh. A Hetz muaß do aa ſei! 

Kaſpar: Vazöhl nur Dei G'ſchicht. Z'letzt hör'n s' Dar 
do alle gern zua. (Zuſtimmung.) 

Seppl: Wanns durchaus d'rauf beſteht's, daß i Eng vo 
dar Burgl vazöhl, was i g'hört hab'; no ſo meintsweg'n. — 
Aba hört's mar guat zua. \ 

Kaſpar: Freili — freili. 
fait Marl: Kannſt Di valaſſen d'rauf, daß ma Di irzt vazöhl'n 
aſſ'n. 

Seppl: Alsdann — wir i Eng g’jagt hab' — hab i neuli 
in dar Stadt van von dö Komödiſpüla g'ſehg'n, mit dö d' Burgl 
durchganga is. 

Marl: Dö Komödiſpüla hab'n durtmals alle unſere Dirndl 
frei narriſch g'macht. 

Kaſpar: Du ſölm haſt do aa mit eah geh'n woll'n, wann 
Di Dei kranke Muatta nit z'rückg' halten hätt'. 

Maxl: Bei mir war dös was andaſt g'we'n, als bei dö 
Dirndln. 

5 Seppl: Weil Dar dö Stadtfracks nit hätten g'fährli werd'n 
önna. 

Marl: Und hänga bleibt bei unſa vans do aa nix. 

Kaſpar: Dös is ja — daß bei dö Maobuama nix hänga 
bleib'n kao. D'rum könnan ſie ſi aa allas dalaub'n. 

Seppl: 's is eh fo! 

Kaſpar: Dö könnan ſi herumſchmier'n wir da wöll. — Koa 
Menſch wird drao was Schimpflis finden. 

Maxl: No jao! — Mia könna do ledigaweiſ' aa Kind in d' 
Wölt ſetzen, ohne daß uns wer ins G'red bringa kao. 

Seppl: Z 'letzt kao ma's uns nit amal nachweiſ'n. 

Kaſpar: Da kao ma aa ſag'n: 's Stöhl'n is dalaubt, nur 's 
Dawiſch'n laſſen is vaboten. In der G'hoam kannſt no jo a 
ölendiga Gauna ſei; wannſt nur recht guat in Ehr'nmao ſpül'n 
kannſt, ſo gültſt was in dar Wölt. 

Marl: Da hat dar Kaſpar recht. (Zuſtimmung.) 

Kaſpar: Und b'ſundas bei d' Weibsleut is dös dar Fall. 
Dö ſi gar ſo heili geb'n, an dö is meiſtens koa guat's Haarl net. 

Seppl: 's is eh fo! 

Kaſpar: G'rad dö — dö mit dö ledi Kinda h'rumlaufen, 
ſoan oft dö Braven. 

Maxl: War frei aus, wanns a ſo war! 

Kaſpar: 's is do jo! — Denn dane, dö mit alle Salb'n 
g'ſchmiert is, dö wird ja do af koa ehrliche Weiſ' Muatta. 

Seppl: Geh' — was D' nit ſagſt? — 

Kaſpar: J könnt Eng gar vül vazöhl'n, und af manche 
mit dö Finga zoag'n, dö ſi gar ſo moraliſch geb'n, und do zehnmal 
ſchlechta ſan, als alle ledi Miatta mitanada. 

Seppl: Sowas? — 

Marl: Geh' — was für vane moanſt denn? 

Kaſpar: Dös kao i Eng nit ſag'n. — Wann ma alt is, wir 
i, da ſiacht und hört ma mehr als van liab is und ſtöllt ma ji 
blind und taub, daß van d' Leut nur frei in Frieden laſſ'n. 

Seppl: Kaſpar! Irzt laſſ' aba mi vazöhl'n. 

Maxl Freili! — Irtzt hätt' mar in dem G'red bald af 'n 
Seppl ſei G'ſchicht vageſſ'n. 

Kaſpar: Ja richti — zweng der Berga-Burgl. 

Seppl: Irtzt hörts mi endli amal ao! Alsdann — i frag' 
den Komödiſpüla, wia 's dar Burgl geht und ob 8 ſcho ſo a 
große Künſtlarin worden is, als ſie ſi imma einbüld't hat, daß 
wird. (Trinkt.) 

Maxl: No — und? 

Kaſpar: Was hat ar da g'ſagt? 

Seppl: G'ſagt hat ar mar: daß d' Burgl d' Liabhabarinne 
recht guat g'ſpült hat. 

Marl: Na jao. D' Burgl hat ja allaweil van recht guaten 
Kopf g'habt. — 

Kaſpar: Dös wohl. 

Seppl: Aba wann ſ' mit eahn erſten Liabhaba allaoni war, 
da hat ſ' Liabhabarin b'ſundas natürli g'ſpült — hat ar g'ſagt. 

Maxl: Na — ſo was — 

Kaſpar: Alsdann — in van Komödiſpüla hat ſie ji valiabt — 
dös is aba. 

Seppl: (einfallend) Und z'letzt is gar mit eahm durchganga, 
ſo daß neamd mehr was vo ihr g'ſeg'n und g'hört hat. 

Kaſpar: Dös is ja ſchreckli! 

Seppl: A Gemeinheit is! 

Maxl: So a Liabſchaft mit oan Komödiſpüla nimmt nia 
a guat's End'. 

Seppl: Ganz g'wiß nit! Denn ſo a Thiataſpüla wüll aa 
bei alle Weibaleut' dar erſte Liabhaba ſei und gibt ji mit vana 
Oanzig'n nit z'frieden. 

Marl: Und find't fi dane, dö eahm z' G'ſicht ſteht, ſo 
laßt ar heil d' Burgl ſitzen und geht ihr auf und davo. 

Kaſpar: O mei! — Da tät mar aba d' Burgl do herzli 

Seppl: Dabarma? Koa Ned’! Recht g'ſchechat ihr, wann j’ 
recht unglückli wurd. 


3. Szene. 
Berger (von rechts), die Vorigen. 


Kaſpar: Aber Seppl — wer wird denn gar ſo herzlos ſei? 

Seppl: J bin nit herzlos — nur für d' Burgl kao i koa 
Herz hab'n. Der gunnat i allas Schlechte. 

Kaſpar: So muaßt nit red'n. — 

Maxl: Herzlos därf a Chriſtmenſch nia nit ſei. 

Seppl: Geg'n dö kenn' i koa Dabarma! Oes wißt 's do, 
wia hochnaſi ſie ſi imma geb'n hat. Unſa oana war ihr jao 
imma z' g'ring g'we'n. 

Berger: (tritt rechts ein, geht unbemerkt auf Seppl zu.) 

Maxl: No mei — d' Summagäſt ſoan an all'n ſchuld. 

Kaſpar: Mit dö Stadtfrackls is irtzt bei ihr aus, und vo 
irtzt ao wurd ſi aa koa rechtlicha Bua vom Ort mit ihr ei'laſſ'n. 

Maxl: Dös wohl! — 

Seppl: Denn vo irzt ao is d' Berga-Burgl für 'n ganz'n 
Ort — a Schandfleck! 

Berger: (ſtürzt wie raſend auf Seppl zu. Indem er ihm 
einen Krug auf den Kopf werfen will.) Schandfleck! Du Hund! 
(Beſinnt ſich plötzlich und läßt den Krug ſinken.) 


4. Szene. 
Melt, die Vorigen. 


Reſi: (ſtürzt von rechts auf die Bühne. Entſetzt) Was 
gibt 5?! Was is giſcheh'n?! 

Berger: (verzweifungsvoll) Schandfleck! — Mei eigen Fleiſch 
und Bluat därf ſo a Lumpenhund — 

Seppl: (Zwiſchenruf — empört) Berger! 

Berger: — an Schandfleck nenna, und i hab nit amal a 
Recht dazua, jo van G'fraſt, dos mar dös in 's Giſicht ſagt, 
de Zähnt eiz'hau'n. 

Reſi: Aba Mao — 

Berger: Laſſ' mi! J wüll nix mehr ſehg'n und hör'n (Raſch 
rechts ab.) 


5. Szene. 
Vorige, ohne Berger. 
Reſi: (nach einer Verlegenheitspauſe) Wer hat fi denn wieda 
üba mei Burgal 's Maul ausg'laart. (Nach einer Pauſe) Oes 
redt's nix? — Dana von Eng muaß do g'we'n jei? 

Seppl: (verlegen) Woaßt — i hab' — 

Reſi: A ja! Du alsdann! J hätt' mars do glei denken 
könnan, daß Du 's g'we'n biſt — denn koana ſteckt ſein moraliſch'n 
Saurüſſel ſo gern in jeden Dreck, als wia Du. 

Seppl: (aufbrauſend) Dös is aba! 

Reſi: D' reine Wahrheit! 

Seppl: Dös vabiat i mar! 

Reſi: Obſt Du Dar 's vabiat's oda nit — jo wir i Dars 
do ſag'n, daß dös ka G'hörtſi is, Unfrieden in a fremd's Haus 
z' trag'n. 

Seppl: J hab nur d' Wahrheit üba d' Burgl g'ſagt. 

Reſi: Wannſt liaba 's Maul g’halten hätt'ſt, jo wars weit 
g'ſcheita g'weſt. 

Maxl: (zu Kaſpar) Eigantli hat d' Bergerin recht. 

Reſi: Mir hab'n no neamd was in Weg g’legt, d'rum 
hätt 's aa uns in Frieden laſſen könna. 

Kaſpar: Freili — freili! — 

Seppl: (trotzig) J hab 's Eng ſcho g'ſagt, daß i 's nit 
jo ſchlecht g'moant hab'. (Schleicht ſich zur Tür, in der Mitte) 
Und z'letzt laſſ' i mars nit vabiaten, d' Wahrheit z' ſag'n — 
denn wahr is ja do, daß Dei Burgl mit van Komödiſpüla durch⸗ 
ganga is! No — und dös wird do a Ehrloſigkeit ſei? 

Reſi: (empört) Du wüllſt was vo Ehrloſikeit reden? Du? 
Der ſcho zwoa Deandlnu d' Ehr' g'raubt und dann in größten 
Olend hat ſitz'n laſſen. 

Seppl: (zyniſch) Warn ſ' nit jo blöd g'we'n, dd dumma 
Menſcha! 

Reſi: Ja! Blöd is a jede, dö bei Dir Treu und Rechtlikeit 
ſuacht. Denn Du biſt ja als a ganza aus Lug und Trug z'ſammgiſetzt. 

Seppl: Dös G'ſchimpf wir i Dar no hoamzahl'n! 

Reſi: (ſcharf) Was wüllſt?! Du Lumpenhund! 

Seppl: Du ſollſt mi no kenna lerna! 

Reſi: (geht zornig auf Seppl zu) Droh'n wüllſt mar aa no?! 
Seppl geht fluchtartig durch die Mitte ab.) 

Kaſpar: (lachend) Wia der renna kao — 


Reſi: Meiner Seel! J vagreif mi no amaol an den ölenden 
Kerl. 


6. Szene. 
Die Vorigen, ohne Seppl. 

Kaſpar: Irtz aba tua Di beruhigen. Muaßt nit glei jo _ 
aufbracht ſei. 

Reſi: (heftig) Nit aufbracht ſollt i ſei?! Nit aufbracht, wann 
jo a Lumpenkerl glaubt a Recht z' hab'n, af mei Burgl van Stoa 
z' werfen! 

Maxl: Aba wer is denn aa dar Seppl, der z'nichte Hund, 
daß D' üba ſei G'red gar ſo aus 'n Häuſ'l gehſt! 5 


ck 

Nur 


Kaſpar: Af dös, was der jagt, legt do neamd a Gipicht. 
(Zuſtimmung.) 

Marl: Ganz g’wiß net! 

Reſi: Koa Miſthaufen ſo kloan, daß er koan G'ſtank machen 
könnt'. 

Kaſpar: No — dös wohl! — 

Reſi: Und Oes habt's do aa Enga hoamliche Freud' drao, 
wann dar Seppl ſei loſ' Maul üba d' Leut auslaart. 

Marl: A na — 

Reſi: Ja, ſag i! Denn ſunſt hörat's eahm nit gar ſo gern 
zua. (Gemurmel.) 

Marl: Aba — aba — 

Reſi: 's is jo, wia i ſag'. D' meiſten Leut' vom Ort ſoan 
do nua a ſchadenfroh's G'ſindel. 

Maxl: (zu den Burſchen) Kummts — gehn mar, ſunſt fangts 
mit uns aa no ao. (Marl und die Burſchen rechts ab.) 


- 


7. Szene. 
Reſi und Kaſpar. 


Reſi: Frei aus is — wia d' Menſchen af ananda ſoan. 
Wann va Menſch dem andern nur was aohänga kao, jo fühlt 
ar ft ſcho vül leichta. 's is grad ſo, als wanns glaubaten, wanns 
eahnre Mitmenſchen ſchlecht machen, daß ma eahna eig'ne Nieda— 
trächtikeit leichta übaſiacht. 

Kaſpar: Aba nit aus Schlechtikeit. 

Reſi: Leicht aus Guatheit? — 

Kaſpar: Na — nur aus Dummheit. — Dö Dummheit is 
für alle Wölt 's größte Übi. — 's is heili jo, wia i Dars ſag'. 

Reſi: Ob Dummheit oda Schlechtikeit, van Grund um uns 
zu vafolg'n, hab'n mar neamd nit geb'n. 

Kaſpar: G'wiß nit — denn Os ſeids imma Engan Mit- 
menſchen ſo guat Engs mögli war, in dar Not beig'ſtanden. 

Reſi: Und denno vafolg'n ſ' uns, weil 's hoaßt: Mei Burgl 
hätt' ji an van Komödianten wegg'worfen. 

Kaſpar: A was! — Laſſ' reden! — 

Reſi: I ſag' Dars, g’rad dö g'wiſſenloſeſten Lumpen, denen 
ſölm nia was heili war, reißen am meiſten 's Maul auf. 

Kaſpar: Da laßt ſi dageg'n nix mach'n. 

Reſi: Nix mach'n?! Nix mach'n laßt ſi dageg'n, ſo lang 
ma af dö Betrog'na, ſtatt af dö Betrüaga d' Stoana wirft. 
(Berger mit Hut und Stock von rechts.) 


8. Szene. 


Reſi: (erſtaunt) Wüllſt leicht furtgeh'n, weilſt 'in Huat und 
Stock haſt. 

Berger: Am liabſt'n gangt i irzt furt, um nimma z'ruck⸗ 
z kumma! IM 
Reſi: Aba Mao — 5 
Kaſpar: Dös war frei aus. — Na, Berger, dös muaßt % 
Dar aus 'n Kopf ſchlag'n. 0 
Berger: (hitzig) Miſch Di nit in was h'nein, was Di 
nix aogeht! 
Reſi: Aba Mao — 
Kaſpar: 's war ja nit ſchlecht g'moant. 
Berger: (heftig) B'halt Dar Dei Moanung, waonn Di 
neamd d'rum fragt. 
Kaſpar: No — no! — J geh' ſcho. (Wendet ſich.) 
Reſi: Kaſpar! — Muaßt as nit ſo ſtreng nehma. Mei Mao 
moants nit jo ſchlimm. — Er woaß 's ja, daß D' uns freundli 
g'ſinnt biſt. 
Berger: Freundli g en Dös kennt ma ſcho! Ins G'ſicht 
ſoan ſ' uns ja alle recht freundli. 
Kaſpar: An mei Freundſchaft därfſt nit zweifeln. 
Berger: Laſſ' mi mit Deina Freundſchaft aus. J woaß 
ganz guat, was i von den Leuten im Ort eahnra Freundſchaft 
z' halten hab'. 
Reſi: Aba Mao — 
Berger: Vo irzt ao wir i ganz andaſt mit eahna red'n. 
Reſi: Und Dar alle zu Deine Feind' machen. 
Berger: Liaba hundat ehrliche Feind, als van falſchen Freund! 
Reſi: Teuxel! Heunt biſt aba kritiſch g'ſinnt. 
Berger: Wer unter dem Glumpat in unſan Ort guat 
g'ſtimmt ſei könnt. 
Kaſpar: Aba — Berger — 
Berger: Was wüllſt?! 
Kaſpar: Vazeih — aba mit Dein Gliſchimpf wirſt do nix 
beſſa machen! 
Berger: J woaß ſölba was i z' wan hab'. — 


Kaſpar: No ja — freili — freili! — J geh liaba. — B'hüat 
Gott! (Wendet ſich.) 
Berger: Geh nur Deina Weg — Du Schnittla af alle 


Suppen 
Kaſpar: (im Abgehen) Berger! Du täuſcht Di in mir, d'rum 
tuaſt mar ſchwar Unrecht. (Mitte ab.) 


9. Szene. 
Reſi und Berger. 


Reſi: (herriſch) Irtz ſoan mar alloa — und i därf wohl 
wiſſen, was D' eigentli im Sinn haſt? 

Berger: In d' Stadt wüll i eini und in d' Zeitung wüll 
i 's geb'n, daß i mei Anweſen vapachten oda vakaufen möcht'. 

Reſi: So was möchſt tuan, ohne mi z' frag'n? 

Berger: Dös müaßt Dar do aa recht ſei. 

Reſi: Müaßt? — 

Berger: No jao — 

Reſi: Ganz g'wiß nit. 

Berger: Du müaßaſt do z' tot froh ſei, waonn mar vo 
da furtkumma kunnten, um dem ölendigen G'red und Aofeindungen 
aus 'm Weg z' geh'n. 

Reſi: Na! ſag i Dar — 

Berger: Was? 

Reſi: Irzt müaſſ'n mar erſt recht da bleib'n. 

Berger: Aba — 

Reſi: Kao „Aba“! Irzt müaſſen mar 's eahna zoag'n, wia 
hoch mar üba dö Ehraoſchneida ſtehngan. 

. Aba Reſi — 

Reſi: Ja — bleib'n müaſſ'in mar! Denn wann ma eahna 
irzt ausweichat'n — möcht'n ſ' glauben, daß ſ' geg'n uns im 
Recht ſoan. 

Berger: Wer dös z'ſamm'bracht, denan eahnan giftigen 
G'red ſtandhalten 5 können. 

Reſi: J! — J fürcht' koan Tod und koan Teufi und ſollt' 
vor eahnan Gired davorenna? Na! J wüll eahna's no ſo aozwidan, 
daß' mi mit dar Zeit gern im Friedel laſſen werd'n, ohne daß 
mar was eu u könnan. 

Berger: Ja, Reſi! Du haft Mut, um s Schlimmſte zu 
datrag'n und biſt mar imma a guat's Weib g'we'n — in an 
und Load. 

Reſi: (nimmt ihm Hut und Stock ab) D'rum ſollt'ſt mar 
aa a G'hör ſchenken und nit in Dein Zurn Dein Vaſtand davo— 
renna laſſ'n. 


(Gelächter hinter der Szene, rechts.) 


Berger: (mit der Fauſt drohend gegen rechts, aufbrauſend) 
Leicht fahr i no wia 's ſchware Dunnawetta unta dös G'ſindl. 

Reſi: Aba Mao! Halt’ Di a wengal z'ruck. 

Berger: Wer ſi da no z'ruckhalten könnt'?! 

Reſi: Ma muaß können, denn richt't ma in ſein Zurn a 
Unheil ao und kummt dann zur Erkenntnis, daß ma ſi nit hätt' 
ſoll'n fortreißen laſſ'n, dann kummt dö Reu' z' ſpat. 

Berger: No ja — Du haſt ja recht. 

Reſi: (raſch) Kumm! Kumm! Mit dar Zeit wird ſi no 
allas geb'n. i 

Berger: (haßerfüllt) Nit früha wir i van Ruah finden, 
als bis i mit dem ölendigen Glumpat aog'rchnet hab'. 

Reſi: (Berger mit ſich ziehend) Leicht kummt no dö Zeit dazua. 

Berger: Dös wollt i no daleb'n. 

Reſi: Kumm nur! Kumm! Mit Berger links ab.) 

10. Szene. 


Kaſpar, Seppl, Marl, Burſchen und Dirndlu (treten 
lärmend von rechts auf.) 


Seppl: J woaß nit — heunt wüll gar koa richti Kirta— 
ſtimmung aufkumma. 

Marl: No, dös mirf i grad nit. Soan do ſunſt alle guat 
aufg'legt. — Was, Kaſpar? 

Kaſpar: (gelangweilt) Freili — 's is heunt recht g’müatli. 

Seppl: No — gar fo g'müatli find' i 's g’rad nit. 

Marl: Du biſt leicht do nur dar Danzi, der jo z'ſammdruckt is. s 

Kaſpar: Weil 's ihm die Berger-Wirtin jo an'zwidert hat. 

Seppl: A freili — was denn! 

Maxl: Oda geht 's Dar nit aus 'n Schädl, daß ji d' Burgl 
von van Stadtfrack, ſtatt vo Dir, hat betrügen laſſ'n. (Gelächter.) 

Seppl: A! Freili was denn! A andre Muatta hat aa a 
ſchön's Kind! 

Kaſpar: Geh — geh tua nit a ſo. Mir wiſſen 's ja do, 
daß d' Burgl weit liaba als alle andan Dirndl g'ſehg'n haſt. 

Maxl: Und wiſſen 's aa, daß d' längſte Zeit haſt in Schädl 
hänga laſſ'n, wia d' Burgl mit dd Komödiſpüla durchganga is. 

Seppl: Weil 's mi gift hat, daß mi dös Menſch z'weg'n ſo 
van Komödiſpüla z'ruckg'ſetzt hat. 

Kaſpar: D'rum ſitzt aa Dei moraliſche Entrüſtung nit gar ſo 
tiaf. (Zuſtimmung.) Dö Z'ruckg'wieſ'na ſoan aollweil dö bittaſten 
Feind'. ö 

ais eh ſod 

Seppl: A was! Os redt's mar im Buckl eini! 


11. Szene. 


Burgl tritt mit einem Wickelkind durch die Mitte 
unbemerkt auf. Die Vorigen. 


Maxl: Freili! Wannſt D' z'erſt was mit ihr g'habt hätt'ſt 
und ſie hätt'ſt ſitzen laſſen, dann hätt'ſt g'wiß nix dageg'n g'habt, f 
wann d' Burgl z' rechta Zeit a Komödiant mitg'numma hätt', — Be 
(Zuſtimmung) daß ar dö Supp' ausg’löffelt hätt', dö Du ihr 
eibrockt haft. (Gelächter.) f 

Seppl: (ſteht ärgerlich vom Tiſch auf) A was! Laßt's mi 
mit dera Dirn endli in Fried’! (Will ab — wie er ſich wendet, 
bemerkt er die Burgl.) Ah! Da ſchauts her! Da is ja die Burgl! 
(Höhniſch) Kreuzſoakra! Dö bringt glei was Kloans daher. (All- 
gemeines Erſtaunen.) No, da kao mar ja zur glückling Muatta— 
ſchaft gratulier'n?! 

Maxl: So was! — 

Seppl: Hätt' mars nit denkt, daß i Di amal ſo daher— 
kumma ſehg'n wir. S 


5 
A 


16 . 1 


Burgl: (ſcharf) Weil ma van jo van, wia Du biſt, übahaupt 
aus 'n Weg geh'n ſollt'. 

Seppl: Daß D' grad nur mir aus 'n Weg geh'n ſollt'ſt, 
glaub i juſt nit. f 

Burgl: Aba Dir vor allen andern. 

Seppl: Z'letzt war 's wohl am g'ſcheitaſten, Du weichaſt 
allen vo unſan Ort aus. 

Bur gl: J brauch Dei Moanung nit, denn i weiß ſölm, 
was i z' tuan hab'. 

Seppl: J moan Dars ja nua guat, denn dös kannſt Dar 
do denken, daß Dar nit amal Deine Oltän volla Freuden um na 
Hals fall'n werd'n, wannſt eahna ſo was Kloans ins Haus bringſt. 

Burgl: Was, da lacht Dar 's Herz, weilſt mi im Unglück 
ſiachſt? 

Seppl: Na, wana wir i! 

Burgl: Das valangt neamd vo Dir — aba — 

Seppl: (einfallend) Und a Dabarma wirſt aa bei neamd 
finden. (Einige: „Oho!“) 

Burgl: J brauch' weda Enga Dabarma, no hab i Engan Haß 
mar vadeant, denn i hab mei Lebta neamd was in Weg gelegt. 

Kaſpar: Ganz g'wiß nit! 

Burgl: Dir, der Du mi mit Deine Liabesanträg jo vafolgt 
haſt, wiaſt D' mi irzt mit Dein Haß vafolgſt, ſag' i's frei ins 
G'ſicht: A Liab' hätt' i für Di nia hab'n könna, höchſtens var 
Haß! Vo irzt ao aba vaacht i Di! 

Seppl: (erhebt gegen Burgl die Fauſt) D — Du... 

Marl: (ſtellt ſich Seppl entgegen) Halt! 

Seppl: Was wüllſt? 

Vurgl: Laſſ' na! Der Ehrloſe ſoll 's dar Wölt zoag'n, daß 
ar aa feig gnua is, um af a wehrloſ' Weib z' hau'n. 

Seppl: Stolz is ſ' aa no, dö ehrloſe Dirn. 

Burgl: Du Lump! Wann i a ehrloſe Dirn war, dann ſtund's 
um mi andaſt; dann hätt' i mei Kind bana Eng'lmacherin geb'n, 
dö mei Schand aus dar Wölt g'ſchaffen hätt'. 

Kaſpar: Ja — ja — ſo is eh! — 

Burgl: Weil mir aba Ehr', Liab und Treu’ imma heili 
war und i mi nit dem erſten Beſten hing'worfen hab', glaubt's, 
Os därfts af mi mit Stoana werfen. 

Maxl: Mir nit — dös därfſt nit glauben. 

Kaſpar: G'wiß nit! 

Burgl: War i ehrlos g'we'n — und hätt' i mi in dar Stadt 
mit d' Mannsleut h'rumg'ſchmiert, ſtund i irzt in Samt und 
Seid'n vor Eng. Nur mei Ehrlikeit zwingt mi, dös ölendi Leb'n 
zu datrag'n, um mei Muattapflicht zu erfüll'n. 

Kaſpar: Dös is recht brav vo dir — recht brav. (Allge— 
meine Zuſtimmung. ) 

Marl: Wer rechtli denkt, der muaß davur Di hoch in Ehren 
halten. (Zuſtimmung.) 

Kaſpar: G'wiß aa no — 
Seppl: (ſpöttiſch) Z'letzt wird ſ' no a Kranz'ljungfer! 
Burgl: Eha mit Recht, als Du a Recht haft, Dir üba mi 


Dei Schandmaul ausz'laarn. f 
Marl: Seppl! Vo irzt ao laßt d' Burgl fei aus'n G'ſpül — 7 
ſunſt kriagſt as mit mir z' tuan. 5 
Seppl: A was! Hol Eng alle dar Teufi! (Mitte ab.) 8 


Maxl: Kummts, gehn mar! Laſſ' mar d' Burgl in Frieden. 
(Alle links ab — bis auf Kaſpar und Burgl.) 


12. Szene. 
Kaſpar und Burgl. 


Burgl: Wia ſie ſi alle vo mir druck'n. 
Kaſpar: Laſſ' geh'n. — Vo irzt ao werd'n ſ' Di wohl 
in Fri 'd'n laſſ'n. 

Burgl: Nur in Frieden ſoll'n ſ' mi laſſ'n — ſunſt wüll i 
nix von dem Glumpat! 

Kaſpar: 's wird ſi no allas geb'n. 

Burgl: Ung'ſcheh'n kao do nix g'macht werd'n! 

Kaſpar: Dös wohl nit — aba zan Beſſan wird ſieſ' wenden. 
Freili, a ſchware Zeit wird irzt üba Di kumma — af dös muaßt 
g'faßt ſei. 

Burgl: 's Menſchenmöglichſte will i mein Kind z'liab datrag'n. 

Kaſpar: 's is nix jo ſchlecht, daß nit no ſchlechta ſei kunnt, 
ma muaß ſi halt dreinfinden. 

Burgl: Si’ dreinfinden! Ja, wann 's nur aa jo leicht 
geh'n möcht, als ma 's jagt. 

Kaſpar: 's muaß geh'n — ſag i Dar. 

Burgl: Kaſpar — Du biſt a ſeölenguata, g'ſcheita Mao, aba 
d' Menſchen kennſt trotz Dei Alta no imma nit. 

Kaſpar: Was? J ſollat d' Menſchen nit kenna? 

Burgl: G'wiß nit! D' Menſchen lernt nur der gründli 
kenna, der ſo recht vom Unglück vafolgt wird. 

Kaſpar: Dös wohl — aba — 

Burgl: Geg'n wirkli Unglückliche vaſtöll'n ſie ji net. Denan 
geg'nüba zoag'n ſ' eahna wahr's G'ſicht. 

Kaſpar: Nur irrg'leit'. — Irrg'leit' nur und nit ſchlecht 
ſoan d' Menſchen. 

Burgl: Nur irrg'leit ſoan ſ' — ſagſt? 

Kaſpar: Freili. Nur in eahnra Dummheit und in eahn 
Vorurteil tan ſie ſi vaſündig'n. 

Burgl: Und in eahnra Herzloſigkeit! 

Kaſpar: Sag dös nit! — 

Burgl: Was hab'n mar d' Menſchen' nit all's aotao. Wia 
a 5 8 hab'n ſ' mi behandelt, weil i lediweis bin Muatta 
word'n. 

Kaſpar: O mei — o mei — 

Burgl: Glei beim erſten Schritt, den i ins Olternhaus tan 
hab', hat mar der biſſi Hund — dar Seppl — ſeine Zähnt zoagt. 

Kaſpar: Da is aa nur ſei Dummheit d' Schuld, daß er ſo is. 

Burgl: Du wüllſt ja frei allas mit dar Dummheit ent⸗ 
ſchuldigen. 

Kaſpar: Ganz g'wiß! — 

Burgl: Dann kunnt ma glei jed'n Vabrecha freiſprech'n. — 

Kaſpar: 's is eh ſo. — 

Burgl: Was ſagſt? 

Kaſpar: Unſa alta Pfarra, der no a wirklicha Prieſta, 
nit aber a Hetzpfaff g'weſen is — hat amal g'ſagt: „Schafft's 
dd Dummheit, 's Vururteil und 's Blend aus dar Wölt, 
dann brauch mar koane Zuchthäuſer und d' Erden wird zum 
Paradies.“ 

Burgl: So aba is d' ledi Höll' ſcho af dera Wölt! — 

Kaſpar: Freili — freili. — 

Burgl: Und koa Ausſicht, daß 's beſſa wird. 

Kaſpar: D'rum muaß ma bei jeda G'legenheit a Vaſtändigung 
ſuach'n. 

Burgl: A Vaſtändigung? — 

Kaſpar: J moan — d' Leut aufklär'n — eah allas begreifli 
mach'n — dann geb'n ſ' ſcho kloaweis bei; d'rum muaß ma agitariſch 
wirken. 

Burgl: Wann dös nur ſo leicht geh'n möcht'. — 

Kaſpar: Unvaſucht därf ma nix laſſ'n. — Glaub mar: 's 
richti Wort am richting Ort kao vül ausgleich 'n. — D'rum will i 
z'erſt mit Deine Oltern red'n — daß Du nit jo wia mit dar Tür 
ins Haus g'fall'n kummſt. 

Burgl: (ihm die Hand reichend) Ja, Kaſpar — tua dös — 
Gott gib 's, daß Du mei Friedensengel wirſt. 

Kaſpar: Möcht' mi recht g'freu'n — aba, ob 's mar g'linga 
wird, mar bei Dein Vaotan a G'hör z' vaſchaffen, dös is freili 
no recht fragli, denn jo guat ar is, g'rad fo leicht rennt eahm im 
Zurn ſei Vaſtand davo. 

Burgl: In ſein Zurn is ar ſchreckli. 

Kaſpar: J wir halt mei Glück bei eahm vaſuch'n. (Geht 
rechts ab.) 


13. Szene. 


Burgl: (ſieht Kaſpar nach, dann ſieht ſie mit trübem Blick 
auf ihr Wickelkind. Stummes Spiel, in welchem der Kummer und 
innere Seelenkampf zum Ausdruck kommt. Sie küßt das Kind, 
ſetzt ſich und beugt ſich über dasſelbe.) Oh du mei liab's, arm's 
Herzal — was reißt denn gar ſo deine blauen Guckaln auf? 
Mach ſ' liaba recht feſt zua, daß d' ja nix von dem Ölend af dera 
Wölt z' ſehg'n kriagſt. N 

(Man hört Hinter der Szene Berger ſchimpfen. Burgl ſchnellt 
von ihrem Stuhl empor.) 


Burgl: Oh Gott! Dar Vata 


14. Szene. 
Berger mit Kaſpar und Reſi von rechts. Die Vorige. 


Berger: (haßerfüllt zu Kaſpar, ohne auf Burgl zu blicken) 
Sag ihr 's: ſie ſoll nur ihra Weg geh'n! 

Reſi: Mao! — So hör do! 

Berger: In mein Haus hat dd ung’ratene Dirn nix mehr 
z' ſuach'n! 

Reſi: Hör' af mi! 

Berger: Laſſ' mi! 

Kaſpar: Berger! — Sei nachgiebi. 

Berger: J wüll nix ſehg'n und nix hör'n vo ihr. 

Burgl: (flehend) Vater?! f 

Berger: (aufbraufend) Dar Teufi is Dei Vata! Wannſt 
hätt'ſt mei Kind bleib'n woll'n, jo hätt'ſt Di nit an van Komö— 
dianten wegg'worfen. 

Burgl: Bei Gott im Himmi! J hab' mars nit denken; 
könna, daß ſo kumma wird. 

Berger: Aba denken hätt'ſt Dar 's könna, daß mar a Komö— 
diant nia und nimma als Schwiegaſohn hätt' ins Haus komma 
därfen — denn i hätt' eahm und aa Dir dö Tür af a Art 
g'wieſen, daß mar zeitlebens ausg'wichen ward's. 

Burgl: J wurd mi ſcho ſölm in dar Wölt weita bracht 
hab'n, wann ar mar nur mein ehrlichen Namen herg'ſtellt hätt'. 

Berger: Dein ehrlichen Namen haft durtzmals eibüaßt, wir'ſt 
mit dem Kömodiſpüla durchganga biſt. 

Burgl: Dös is nit wahr! Denn, wann er 's ehrli mit mir 
g'halten hätt', war i heunt a ehrbare Frau und koa Menſch 
könnt mar was nachtrag'n. 

Berger: Is s wir 's is! Löffel Dar nur dei Suppen 
ſölm aus, dös Dar eibrockt haſt. y 

Reſi: Aba Mao! — Irzt wüll i a Wörtl reden! 

Berger: (ſchroff) Stüll biſt! 

Reſi: J bi Dei Weib und hab a Recht... 

Berger: (wie wütend, ſie nicht zu Wort kommen laſſend) 
Stüll biſt, ſag i Dar! 

gurgl: (ſtreckt ihm ihr Kind entgegen) J bitt' Di um allas 
in dar Wölt, hab' a Dabarma!? 

Berger: Haft Du mit mir a Dabarma g’habt? Hat Dir 
leicht dar Gedanken, daß Dei Föhltritt mei Tod ſei kao, Di 
davo z'ruckg' halten, ehrlos z' werd'n? 

Burgl: (ſich aufrichtend) Ehrlos bi i nit! 

Berger: Dös biſt! Und Dei Ehrloſigkeit hat Schand und 
Spott üba mei ehrli's Haus bracht. 

Burgl: Bitta g’föhlt hab' i, daß i an Treu, Liab und 
Rechtlikeit glaubt hab! — Aba, bei Gott im Himmi, ſchlecht bin 
mit. 

Berger: (wütend) Nit ſchlecht? Nit ſchlecht! A was! J 
wüll koa Wort mehr an Dir valier'n! Mach' daß D' furtkummſt, 
daß i nix mehr hör und ſiech vo Dir, Du ung'ratene Dirn. 

Kaſpar: (zaghaft) Hab' Dabarma — 

Reſi: (entſchieden) Mao! Im größten Olend därfſt ihr nit 
dö Tür weiſen! 

Berger: (wie raſend) Furt! Furt ſag i! Furt mit dera 
gottvafluachten Dirn'! 

Burgl: lentſetzt aufſchreiend) Vata! 

Reſi: (ebenſo. — Zugleich mit Burgl) Mao! 

Berger: Furt! Furt! Sunſt tritt i dd Schanddirn nieda 
wia ban raudig'n Hund! 

Burgl: Schanddirn nennſt D' mi?! — So hab i da nix mehr 
z' ſuach'n. Gott vazeih' Dar 's, daß D' mar den ſchwaren Schimpf 
aotan haſt! 

Berger: (gegen die Tüte weiſend) Furt! Aus meine Augen! 

Burgl: Ja! Furt! Furt af ewi! (Raſch Mitte ab. Kaſpar 
folgt ihr.) 

Reſi: (Kaſpar nachrufend) Halt ſ' z'ruck! Sag ihr, daß aa 
i dös Haus valaſſen und mit ihr geh'n wir. (Kaſpar ab.) 


15. Szene. 
Berger und Reſi. 


Berger: Was? — Du? — Reſi, Du wollt'ſt der Burgl 
folgen? 

Reſi: Ja! 

Berger: Mi wüllſt valaſſen, um dera Ehrloſen z' folgen? 

Reſi: Ehrlos nennſt Du ſ' — 

Berger: Dös is aa! 

Reſi: Und a Schanddirn haſt mei unglückliche Burgl g'nennt. 

Berger: Is ſ' leicht was andas? 

Reſi: Dar Schimpf gült dann aa mir. 

Berger: Dir? Wiaſo — Dir? 

Reſi: Weil i koa Haarl⸗Haar beſſa bi, als d' Burgl. 

Verger: Weib! — Weib! Was redſt daher? 

Reſi: Du woaßt as ja ſölm ganz guat — 

Berger: (ſtarrt ſie an) Was woaß i? Und was ſollt' i wiſſ'n? 

Reſi: Daß aa i ledigaweiſ' Muatta g'we'n bin. 

Berger: (vor Wut und Schmerz aufſchreiend) Reſi!! — 


Du! — Du warſt ſcho Muatta bevur mar no vaheirat g'we'n ſonn? 


Reſi: Ja! f 

Berger: (wild auflachend) Und i — i Narr war g'rad fo 
guat gnua dazua, Dir Dei Ehr' herz'ſtell'n! 

Reſi: Mir und Dein Kind in ehrlig'n Namen z' geb'n. 

Berger: (verwirrt) Mein Kind? 

Reſi: Wir i Dar zum Traualtar g'folgt bi — dös ſolltaſt D' 
do wiſſen, hab' i ſcho etla ſechs Monat unſa Burgl untan Herz'n 
trag'n. 

Berger: (beſchämt, ſo von Reſi etwas Unrechtliches ge— 
9 zu pl Vazeih' mar, Reſi — daß i was andaſt Be 

a 7 

15 ini bin i nit beſſa, als mei Burgl — 

Berger: (abwehrend) Aba Weib. 

Reſi: — und trifft mi Dei Schimpf 72 5 ſo guat, als wia ſie. 

Berger: Aba Weib — dös is bei uns do andas g'we'n. 

Reſi: Freili! Du haſt mar d' Ehr' wieda herg'ſtellt. D' 
Burgl aba is ölendi betrog'n word'n. Dös ändat in Wirklikeit nix 
d'rao, daß aa i, fo wir d' Burgl ledigaweiſ' mi’ mit Leib und 
Seel' van Mao hingeb'n hab'. 

Berger: O Reſi! Irzt ſiach i's aa, wir ſchwer i mi an 
meina Burgl vaſündigt hab'! O mei! Wannſt mar dös nur früha 
g'ſagt hätt'ſt. 

Reſi Haft mi denn z' Wort komma laſſ'n? 

Berger: Du haſt recht! Vazeih' mar — irzt wüll i mei 
Burgl ſuach'n, — af meine Arme wüll i ſ' ins Vatahaus trag'n 
und dar ganz'n Wölt zan Trotz will i ihr vo irzt ao a guata 
Vata ſei! (Will Mitte ab. — Kaſpar vertritt ihm den Weg.) 


16. Szene. 
Kaſpar, die Vorigen. 
Kaſpar: D' Burgl hat ſ' 's Leb'n g'numma! 


Reſi: (aufſchreiend) Burgl!!! 
Berger: (bricht in einem Stuhl zuſammen) Allas valur'n! 


Vorhang. 

